ตร.ฝาง ปะทะมูเซอ หน.แก๊งค้ายา ส่องดับคาสวนลิ้นจี่
ตร.ฝาง-ตชด.334-สส.ภ.5 ติดตามจับกุมผู้ต้องหาสำคัญ หนีคดีศาล ตามหมายจับทั้งยาเสพติด และฆ่าคนตาย แต่คนร้ายเกิดไหวตัว และชักปืนต่อสู้ จึงเกิดการปะทะ สุดท้ายถูกยิงดับคาสวนลิ้นจี่ ที่เชียงใหม่,เมื่อวันที่ 8 พ.ค.58 พ.ต.อ.สุรชัย ศุภยศอมร ผกก.สภ.ฝาง พร้อมด้วยพ.ต.ท.ฐิติพงศ์ เจนกิจเจริญชัย ผบ.ร้อย ตชด.334 พ.ต.ท.พิพัฒน์ นาระเดช รอง ผกก.ปพ.บก.สส.ภ.5 นำกำลังเจ้าหน้าที่ติดตามผู้ต้องหาคือ นายราชันย์ จะบือ อายุ 40ปี หัวหน้ากลุ่มขบวนการค้ายาบ้า เผ่ามูเซอ บ.ปาคี มีคดียาเสพติด และก่อเหตุฆ่าผู้อื่นตาย ตามหมายจับ 3 คดี ของศาลจังหวัดฝางที่ 250/2557 ลงวันที่ 24 พฤศจิกายน 2557 ข้อหามียาเสพติดให้โทษประเภทที่1 (เมทแอมเฟตามีน) ไว้ในความครอบครอง เพื่อจำหน่ายโดยผิดกฎหมาย และ หมายจับศาลจังหวัดฝางที่ 115/2550 ลงวันที่ 18 กันยายน 2550 ข้อหาฆ่าและพยายามฆ่าผู้อื่นโดยเจตนา และหมายจับศาลจังหวัดฝางที่ จ.40/2558 ข้อหาร่วมกันฆ่าผู้อื่นโดยเจตนา โดยไตร่ตรองไว้ก่อน และร่วมกันมีอาวุธปืนและเครื่องกระสุนปืนไว้ในความครอบครอง โดยไม่ได้รับอนุญาต และร่วมกันพกพาอาวุธปืนไปในเมือง หมู่บ้าน หรือทางสาธารณะ โดยไม่ได้รับอนุญาตให้มีอาวุธปืนติดตัว ซึ่งเจ้าหน้าที่ได้รับแจ้งจากทางสายลับว่า คนร้ายหลบหนีมา กบดานอยู่ในเพิงพัก บริเวณสวนลิ้นจี่ บริเวณ บ.ปาคี ,จากนั้น เจ้าหน้าที่จึงได้แสดงตัวเข้าทำการจับกุม แต่ผู้ต้องหาได้เปิดฉากยิงต่อสู้ เจ้าหน้าที่จึงได้ทำการตอบโต้ หลังเสียงปืนสงบลง เจ้าหน้าที่ตำรวจเข้าตรวจสอบพื้นที่ พบ นายราชันย์ ถูกยิงเสียชีวิตอยู่ภายในเพิงพัก ข้างลำตัวพบอาวุธปืนลูกซองยาว 1 กระบอก และกระสุนปืนลูกซองอีกจำนวนหนึ่ง แพทย์ รพ.ฝาง ได้เดินทางเข้าพื้นที่ ชันสูตรพลิกศพต่อไป.
ตร.ฝาง-ตชด.334-สส.ภ.5 ติดตามจับกุมผู้ต้องหาสำคัญหนีคดีศาลตามหมายจับทั้งยาเสพติด และฆ่าคนตาย แต่คนร้ายเกิดไหวตัวและชักปืนต่อสู้ จึงเกิดการปะทะ สุดท้ายถูกยิงดับคาสวนลิ้นจี่
ผู้ต้องหาหนีคดี,หนีหมายศาลฝาง,ราชันย์ จะบือ,ผู้ต้องหายาเสพติด,ฆ่าคนตาย,ศาลจังหวัดฝาง,สุรชัย ศุภยศอมร,ผกก.สภ.ฝาง,ฐิติพงศ์ เจนกิจเจริญชัย,ผบ.ร้อย ตชด.334,พิพัฒน์ นาระเดช,รองผกก.ปพ.สส.ภ.5,หน.ค้ายากลุ่มมูเซอ,ข่าว,ไทยรัฐออนไลน์,ข่าวสังคมทั่วไทย